Deg leqdic-agi ur nessaweḍ ara ad d-nerzu ɣer wid akk ixedmen ɣef tsekla n tmaziɣt, acku nexdem tilisa i unadi-agi, nefren kan kra n wid ixedmen s tmaziɣt ɣef tsekla n tmaziɣt, anadi-agi ahat ad yelli d tawwurt i tmuɣliwin timaynutin ɣef taɣult-agi n tsekla, wa ad yili d allal i win ara inadin ɣef usentel-agi n uzɣan aɣmisan, iwakken ad nẓer azal d wadeg n tsekla deg taɣulin niḍen, ad yili unadi lqayen ɣef uzɣan aɣmisan n tsekla n tmaziɣt deg tɣamsa akk yellan, ama s tutlayt n tmaziɣt neɣ tutlayin niḍen, acku llan wid ixedmen ɣef tsekla-agi s tefransist neɣ s taɛrabt, akken ad ilin wid ahat ara ixedmen akenni i wayen i d-yettilin ɣef tsekla n tmaziɣt.